stanford-oval/wikipedia huggingface dataset:
KHL
Historia > Laajentuminen Keski-Eurooppaan ja Lokomotiv Jaroslavlin lento-onnettomuus (2011–2012)

Useiden kieltäytymisten jälkeen laajentuminen entisen Neuvostoliiton rajojen ulkopuolelle tapahtui viimein 2011, kun slovakialainen Lev Poprad liittyi KHL:ään. Lev ei kuitenkaan ollut liigassa kuin yhden kauden ajan, kunnes tšekkiläinen joukkue Lev Praha korvasi sen. Joukkue oli samankaltaisesta nimestään huolimatta täysin erillinen organisaatio. Samalla kaudella sarjaan liittyivät slovakialainen Slovan Bratislava ja ukrainalainen Donbass Donetsk.
Neljännen KHL-kauden alkua varjosti Lokomitv Jaroslavlin joukkueen lento-onnettomuus. Lentokone putosi pian nousun jälkeen. Joukkue oli matkalla Minskiin pelaaman kauden avausottelua. Koko joukkue kuoli onnettomuudessa. Kun uutinen onnettomuudesta saapui, avausottelu oli jo käynnissä. Kautta lykättiin viidellä päivällä. Jaroslavl joutui vetäytymään sarjasta, mutta palasi seuraavalle kaudelle.lähde?
Historia > NHL:n työsulkupelaajat (2012–2013)

Kaudella 2012–2013 otettiin käyttöön Nadežda Cup, joka on turnaus pudotuspeleistä ulosjääneille joukkueille. Voittajajoukkue sai varata ensimmäisenä KHL:n varaustilaisuudessa.
NHL:n työsulun myötä KHL:ään lisättiin 16. syyskuuta 2012 sääntö, jonka mukaan yksi KHL-joukkue saisi hankkia enintään kolme NHL-pelaajaa, joista vain yksi saisi olla ulkomaalainen.  KHL:ssä pelasi kauden aikana yli 40 NHL-pelaajaa, joista suurin osa oli venäläisiä. Mestariksi kaudella 2012-13 selviytyi Dinamo Moskova.lähde?
Historia > Lev Praha Gagarin Cup -finaaleihin (2013–2014)

Kaudelle 2013–2014 liiga muuttuu jonkun verran, kun kaikki sen neljä divisioonaa ovat seitsemän joukkueen kokoisia. Konferensseja on yhä kaksi (läntinen ja itäinen), joissa molemmissa on 14 joukkuetta. Jokainen joukkue pelaa 54 ottelua, vähintään kaksi jokaista muuta vastaan.lähde?
Tšekkiläinen Lev Praha teki KHL-historiaa yltämällä ensimmäisenä Venäjän ulkopuolisena joukkueena loppuotteluihin. Joukkue kuitenkin hävisi sarjan voitoin 4–3 venäläiselle Metallurg Magnitogorskille. Kauden päätteeksi Spartak Moskova vetäytyi sarjasta talousvaikeuksien vuoksi.lähde?
Historia > KHL levittäytyy Suomeen (2014–2015)

Ensimmäisenä suomalaisena jääkiekkoseurana KHL:ään liittyi Helsingin Jokerit kaudeksi 2014–2015. Jokerit selviytyi pudotuspelien toiselle kierrokselle, mutta putosi TsSKA Moskovalle otteluvoitoin 4-2. Jokereiden lopullinen sijoitus tulokaskaudellaan oli 6. ja mestariksi selviytyi SKA Pietari. Kauden päätteeksi Atlant Mytištši vetäytyi sarjasta talousvaikeuksien vuoksi.lähde?
Historia > Spartak palaa sarjaan (2015–2016)

Spartak Moskova palasi KHL:ään yhden kauden tauon jälkeen. Kaudella 2015-2016 Konferenssi- ja divisioonajaot sekä ottelumäärä pysyvät ennallaan, mutta otteluohjelman muodostamiseen tulee yksi merkittävä muutos.  Kaudella 2015-2016 kaikki joukkueet kohtaavat toisensa kertaalleen niin kotona kuin vieraissa. Pelkkä kaksinkertainen sarja tarkoittaisi 54 ottelua. Näiden lisäksi joukkueet pelaavat kuusi ylimääräistä peliä, joissa vastustajien perusteina ovat maantieteellisyys ja tietynlainen paikallispelien luonne. KHL käytti esimerkkinä TsSKA:n ja Spartakin kohtaamista. Myös pudotuspeleissä otteluohjelma kokee pienen muutoksen. Enää joukkueet eivät pelaa otteluita peräkkäisinä päivinä, kuten viime kaudella kahden ensimmäisen pudotuspelikierroksen alussa. Lisäksi läntinen ja itäinen konferenssi pelaavat pudotuspelejä vuoropäivinä, jotta kannattajilla on mahdollisuus seurata molempia puolia kaaviosta.lähde?
Historia > Kiinalainen KHL-seura (2016–2017)

Kesällä 2016 järjestettiin toistaiseksi viimeinen KHL:n varaustilaisuus. Ennen kautta KHL laajeni Kiinaan, kun Red Star Kunlun liittyi monikansalliseen liigaan kaudeksi 2016–2017.lähde?
Historia > 10-vuotisjuhlakausi (2017–2018)

KHL:n 10-vuotisjuhlakaudelle 2017–2018 otettiin käyttöön voittolaukauskilpailussa viisi laukaisukierrosta. Kauden aikana järjestettiin Helsingin Kaisaniemessä Jokereiden ja Pietarin SKA:n välinen ulkoilmaottelu, jossa rikottiin KHL:n yleisöennätys. Ottelua seurasi 17 645 silmäparia. Mestariksi kaudella selviytyi Ak Bars Kazan.lähde?
Talousvaikeuksien vuoksi ennen kautta 2017–2018 kroatialaisseura Medveščak Zagreb vetäytyi KHL:stä. Medvescak palasi monikansalliseen EBEL-liigaan. Venäläisjoukkue Metallurg Novokuznetsk kärsi myös talousvaikeuksista, ja seura pudotettiin VHL:ään.
Historia > Jugra Hanti-Mansijsk ja Lada Toljatti jäävät pois (2018–2019)

KHL:n tulevaisuuden suunnitelmiin kuuluu sarjan joukkuemäärän vähentäminen ja sen vuoksi Jugra Hanti-Mansijsk ja Lada Toljatti pudotettiin VHL:ään. Pudotuksen syynä oli sijoittuminen KHL rankingissa viimeisille sijoille. Rankingiin vaikuttaa mm. fanikulttuuri, urheilullinen menestys ja talous.lähde?
Historia > Slovan Bratislava jää pois (2019–2020)

Sarjan ainoa slovakialainen joukkue Slovan Bratislava luopui sarjapaikastaan ennen kauden alkua talousvaikeuksien vuoksi. Slovan palasi kaudeksi 2019-20 Slovakian pääsarjaan pelaamaan. KHL-kausi 2019–2020 keskeytettiin maaliskuussa 2020 maailmanlaajuisen koronaviruspandemian takia. Loppukausi peruttiin kokonaan maaliskuun lopulla.
Historia > Koronakriisin jälkeinen aika (2020–2022)

Koronaviruspandemian vuoksi taloudellisen tukensa menettänyt Admiral Vladivostok vetäytyi sarjasta ainakin yhdeksi kaudeksi.
Kaudella 2020–2021 otettiin käyttöön palkkakattojärjestelmä. Lisäksi kaukaloita kavennettiin. Jatkossa sarjassa pelataan 26 tai 28 metriä leveillä kaukaloilla entisten 30 metriä leveiden sijasta.
Kaudella 2021–2022 Pekingin talviolympialaisten jälkeen Venäjä hyökkäsi Ukrainaan. Latvialainen Dinamo Riika ja Helsingin Jokerit lähtivät kokonaan KHL:stä. Jokerit ilmoitti, että se ei osallistu kaudella pudotuspeleihin.. Spartak olisi ollut Jokereita vastassa pudotuspelien ensimmäisellä kierroksella, joten Spartak sai jatkaa pudotuspelien seuraavalle kierrokselle.
Parhaat joukkueet kausittain

| Kausi | Kausi alkoi | Kausi loppui | Gagarin Cupin voittaja | Toinen Gagarin Cup -finalisti | Continental Cup -voittaja | Paras pistemies |
| --- | --- | --- | --- | --- | --- | --- |
| 2008–09 | 2. syyskuuta 2008 | 12. huhtikuuta 2009 |  Ak Bars Kazan |  Lokomotiv Jaroslavl |  Salavat Julajev Ufa (129 p) |  Sergei Mozjakin (34+42=76) |
| 2009–10 | 10. syyskuuta 2009 | 27. huhtikuuta 2010 |  Ak Bars Kazan |  HK MVD |  Salavat Julajev Ufa (129 p) |  Sergei Mozjakin (27+39=66) |
| 2010–11 | 8. syyskuuta 2010 | 16. huhtikuuta 2011 |  Salavat Julajev Ufa |  Atlant |  Avangard Omsk (118 p) |  Alexander Radulov (20+60=80) |
| 2011–12 | 12. syyskuuta 2011 | 25. huhtikuuta 2012 |  Dinamo Moskova |  Avangard Omsk |  Traktor Tšeljabinsk (114 p) |  Alexander Radulov (25+38=63) |
| 2012–13 | 4. syyskuuta 2012 | 17. huhtikuuta 2013 |  Dinamo Moskova |  Traktor Tšeljabinsk |  SKA Pietari (115 p) |  Sergei Mozjakin (35+41=76) |
| 2013–14 | 4. syyskuuta 2013 | 30. huhtikuuta 2014 |  Metallurg Magnitogorsk |  Lev Praha |  Dinamo Moskova (115 p) |  Sergei Mozjakin (34+39=73) |
| 2014–15 | 3. syyskuuta 2014 | 19. huhtikuuta 2015 |  SKA Pietari |  Ak Bars Kazan |  TsSKA Moskova (139 p) |  Alexander Radulov (24+47=71) |
| 2015–16 | 24. elokuuta 2015 | 19. huhtikuuta 2016 |  Metallurg Magnitogorsk |  TsSKA Moskova |  TsSKA Moskova (127 p) |  Sergei Mozjakin (32+35=67) |
| 2016–17 | 22. elokuuta 2016 | 16. huhtikuuta 2017 |  SKA Pietari |  Metallurg Magnitogorsk |  TsSKA Moskova (137 p) |  Sergei Mozjakin (48+37=85) |
| 2017–18 | 22. elokuuta 2017 | 22. huhtikuuta 2018 |  Ak Bars Kazan |  TsSKA Moskova |  SKA Pietari (138 p) |  Ilja Kovaltšuk (31+32=63) |
| 2018–19 | 1. syyskuuta 2018 | 19. huhtikuuta 2019 |  TsSKA Moskova |  Avangard Omsk |  TsSKA Moskova (106 p) |  Nikita Gusev (17+65=82) |
| 2019–20 | 1. syyskuuta 2019 | 13. maaliskuuta 2019 | mestaruutta ei jaettu | mestaruutta ei jaettu |  TsSKA Moskova (94 p) |  Vadim Šipatšov (17+48=65) |
| 2020–21 | 2. syyskuuta 2020 | 28. huhtikuuta 2021 |  Avangard Omsk |  TsSKA Moskova |  TsSKA Moskova (91 p) |  Vadim Šipatšov (20+46=66) |
Parhaat joukkueet kausittain > Yleisömäärät

Kokonais- ja keskimääräinen läsnäolo kausi, mukaan lukien pudotuspelit.
| Kausi | Yleisömäärä yhteensä | Yleisömäärä per ottelu |
| --- | --- | --- |
| 2008–09 | 3,670,393 | 5,007 |
| 2009–10 | 4,211,836 | 5,661 |
| 2010–11 | 4,287,279 | 6,064 |
| 2011–12 | 4,313,455 | 6,127 |
| 2012–13 | 4,776,792 | 6,285 |
| 2013–14 | 5,195,762 | 6,192 |
| 2014–15 | 6,064,892 | 6,592 |
| 2015–16 | 5,914,666 | 6,429 |
| 2016–17 | 5,952,426 | 6,305 |
Palkinnot

Kauden päätteeksi KHL järjestää NHL:n tyyliin palkintojenjakotilaisuuden, jossa palkitaan kauden mittaan menestyneet pelaajat, joukkueet ja valmentajat.
Palkinnot > Joukkueiden palkinnot

Lokomotiv Cup, kauden avausottelun voittaja (ottelussa kohtaavat edellisen kauden kaksi parasta)
Gagarin Cup, mestari
Runkosarjan mestari
Vsevolod Bobrov -palkinto, eniten maaleja tehnyt joukkue
Palkinnot > Henkilökohtaiset palkinnot

Pistepörssin voittaja
Paras puolustaja
Paras maalintekijä
"Alkuperäinen" -palkinto, jaetaan kauden nopeimman maalin tehneelle ja myöhäisimmän maalin tehneelle
Omistautuminen jääkiekolle, jaetaan veteraanipelaajalle, joka on eniten vaikuttanut omaan joukkueeseensa
Teräsmiespalkinto, jaetaan pelaajalle, joka on pelannut eniten otteluita viimeisen kolmen kauden aikana
Herrasmiespalkinto, jaetaan herrasmiesmäisestä pelaamisesta
Aleksei Tšerepanovin muistopalkinto, jaetaan kauden parhaalle tulokkaalle
Paras maalikolmikko, jaetaan eniten maaleja tehneelle ketjulle
Paras maalivahti
Kultainen maila, liigan arvokkain pelaaja
Pudotuspelien arvokkain pelaaja
Vuoden valmentaja
Valentin Syš -palkinto, paras toimitusjohtaja
Andrei Starovoitov -palkinto, paras tuomari
KHL:n tähdistökentällinen
Joukkueet kaudella 2024–2025

Sarjaan osallistuu 23 joukkuetta, jotka jaetaan kahteen konferenssiin, jotka taas jaetaan neljään divisioonaan. Divisioonat on nimetty neuvostojääkiekkolegendojen mukaan Bobrov, Tarasov, Harlamov ja Tšernyšov. Konferenssijako tuli kaudelle 2009–2010, jolloin myös joukkueet jaettiin divisiooniin maantieteellisen sijainnin mukaan.lähde?
| Divisioona> Läntinen Konferenssi | Joukkue> Läntinen Konferenssi | Kaupunki> Läntinen Konferenssi | Kotiareena> Läntinen Konferenssi | Perustettu> Läntinen Konferenssi | Liittynyt> Läntinen Konferenssi | Päävalmentaja> Läntinen Konferenssi |  |
| --- | --- | --- | --- | --- | --- | --- | --- |

| Bobrov | HK Sotši |  Sotši | Bolšoi-areena | 2014 | 2014 |  Sergei Zubov |  |
| Bobrov | HK Vitjaz |  Balašiha | Balašiha Arena | 1996 | 2008 |  Pavel Desjatkov |  |
| Bobrov | SKA Pietari |  Pietari | Pietarin jääpalatsi | 1946 | 2008 |  Roman Rotenberg |  |
| Bobrov | Spartak Moskova |  Moskova | Megasport-urheilupalatsi | 1946 | 2015 |  Aleksei Žamnov |  |
| Bobrov | Torpedo Nižni Novgorod |  Nižni Novgorod | Nogornyin viihdekeskus | 1946 | 2008 |  Igor Larionov |  |
| Tarasov | Dinamo Minsk |  Minsk | Minsk-Arena | 2004 | 2008 |  Dmitri Kvartalnov |  |
| Tarasov | Dinamo Moskova |  Moskova | VTB Arena | 1946 | 2008 |  Aleksei Kudašov |  |
| Tarasov | Kunlun Red Star |  Peking | Arena Mytištši | 2016 | 2016 |  Mihail Kravets |  |
| Tarasov | Lokomotiv Jaroslavl |  Jaroslavl | Arena 2000 | 1949 | 2008 |  Igor Nikitin |  |
| Tarasov | Severstal Tšerepovets |  Tšerepovets | Tšerepovetsin jääpalatsi | 1956 | 2008 |  Andrei Kozirev |  |
| Tarasov | TsSKA Moskova |  Moskova | TsSKA Arena | 1946 | 2008 |  Ilja Vorobjov |  |
Itäinen Konferenssi
| Harlamov | Ak Bars Kazan |  Kazan | TatNeft Arena | 1956 | 2008 |  Anvar Gatijatulin |  |
| Harlamov | Avtomobilist Jekaterinburg |  Jekaterinburg | Uralets Arena | 2006 | 2009 |  Nikolai Zavaruhin |  |
| Harlamov | Lada Toljatti |  Toljatti | Lada Arena | 1976 | 2023 |  Oleg Brataš |  |
| Harlamov | Metallurg Magnitogorsk |  Magnitogorsk | Arena Metallurg | 1955 | 2008 |  Andrei Razin |  |
| Harlamov | Neftehimik Nižnekamsk |  Nižnekamsk | Neftehimikin jääpalatsi | 1968 | 2008 |  Oleg Leontiev |  |
| Harlamov | Traktor Tšeljabinsk |  Tšeljabinsk | Traktor Arena | 1947 | 2008 |  Benoît Groulx |  |
| Tšernyšov | Admiral Vladivostok |  Vladivostok | Fetisov Arena | 2013 | 2013 |  Leonīds Tambijevs |  |
| Tšernyšov | Amur Habarovsk |  Habarovsk | Platinum Arena | 1966 | 2008 |  Viktor Kostjutšjonok |  |
| Tšernyšov | Avangard Omsk |  Omsk | G-Drive Arena | 1950 | 2008 |  Guy Boucher |  |
| Tšernyšov | Barys Astana |  Astana | Barys Arena | 1999 | 2008 |  Galim Mambetalijev |  |
| Tšernyšov | Salavat Julajev Ufa |  Ufa | Ufa Arena | 1961 | 2008 |  Viktor Kozlov |  |
| Tšernyšov | Sibir Novosibirsk |  Novosibirsk | Sibir Arena | 1948 | 2008 |  Vadim Jepantšintsev |  |
* KHL-joukkueet Google Mapsissa
Joukkueet kaudella 2024–2025 > Entiset joukkueet

Himik Voskresensk, HK MVD, Jugra Hanty-Mansijsk, Lev Poprad, Lev Praha, Donbass Donetsk, HK Atlant, Metallurg Novokuznetsk, KHL Medveščak Zagreb, HC Slovan Bratislava, Dinamo Riika ja Helsingin Jokerit.
Joukkueet kaudella 2024–2025 > Areenat 2022–2023

Areenat on järjestetty kapasiteetin mukaan suurimmasta pienimpään.lähde?
Minsk-Arena (15 086 paikkaa) - Dinamo Minsk
Pietarin jääpalatsi (12 300 paikkaa) - SKA Pietari
TsSKA Arena (12 100 paikkaa) - TsSKA Moskova / Spartak Moskova
Barys Arena (12 000 paikkaa) - Barys Astana
Bolšoi-areena (12 000 paikkaa) - HK Sotši
VTB Arena (12 000 paikkaa) - Dinamo Moskova
Tatneft Arena (10 000 paikkaa) - Ak Bars Kazan
Arena 2000 (8 905 paikkaa) - Lokomotiv Jaroslavl
Ufa-Arena (8 400 paikkaa) - Salavat Julajev Ufa
Arena Metallurg (7 705 paikkaa) - Metallurg Magnitogorsk
Fetisov Arena (7 500 paikkaa) - Admiral Vladivostok
Traktor Arena (7 500 paikkaa) - Traktor Tšeljabinsk
Sibirin urheilukeskus (7 385 paikkaa) - Sibir Novosibirsk
Platinum Arena (7 200 paikkaa) - Amur Habarovsk
Tšerepovetsin jääpalatsi (6 065 paikkaa) - Severstal Tšerepovets
Nogornyin viihdekeskus (5 600 paikkaa) - Torpedo Nižni Novgorod
Balašiha Arena (5 525 paikkaa) - Avangard Omsk
Sokolniki-urheilupalatsi (5 500 paikkaa) - Spartak Moskova
Neftehimikin jääpalatsi (5 500 paikkaa) - Neftehimik Nižnekamsk
Vitjazin jääurheilupalatsi (5 500 paikkaa) - HK Vitjaz
KRK Uralets (5 500 paikkaa) - Avtomobilist Jekaterinburg
Feiyangin luistelukeskus (4 800 paikkaa) - HC Red Star Kunlun
Liigan piirteitä > Kaukalo

KHL-liigassa kaukalon pituus on 60 metriä ja leveys joko 26 tai 28 metriä. Uudistettu kaukalokoko otettiin käyttöön kaudella 2020–2021. 30 metriä leveitä kaukaloita nähdään ainoastaan Dinamo Riialla ja Kunlun Red Starilla, jotka myös siirtyivät kapeampaan kaukaloon kaudeksi 2021–2022. Peliä yritetään kaukalon kaventamisella kehittää nopeammaksi ja fyysisemmäksi.
Liigan piirteitä > Pelaajat

Koska seurat ovat pääosin entisestä Venäjän Superliigasta, suurin osa sarjan pelaajista on Venäjältä, vuonna 2012 yli 60 prosenttia pelaajista. KHL:n venäläisjoukkueet saavat kuitenkin peluuttaa otteluissa vain viittä ulkomaalaispelaajaa. Sen sijaan ulkomaalaisjoukkueiden ainoa rajoitus on peluuttaa vähintään viittä oman maan pelaajaa jokaisen pelin kokoonpanossa. KHL:ssä otettiin varaustilaisuus käyttöön vuonna 2009, mutta sen vaikutus on huomattavasti NHL:n vastaavaa pienempi. Aleksandr Radulovin sopimuskiista  KHL:n ja IIHF:n välillä toi esiin ongelmia yhtenäisten toimintasääntöjen tulkitsemisessa. Radulov oli tehnyt sopimuksen KHL:n kanssa  5. heinäkuuta ennen NHL:n ja muiden liigojen sopimusta 10. heinäkuuta 2008.lähde?
Venäjän Ukrainaan 2022 tekemän hyökkäyksen aikana monet suomalaispelaajat ovat jättämässä KHL-seuransa. Venäläistaholta väitetään heitä painostetun.
Liigan piirteitä > Antidoping

KHL:ään on perustettu yksi tehokkaimmista antidopingsäännöksistä koko Venäjän urheilussa. Ohjelma noudattaa täysin Kansainvälisen antidopingtoimikunnan ja Kansainvälisen jääkiekkoliiton sääntöjä. KHL:n tarkoituksena ei ole ainoastaan noudattaa tiukkaa ja tinkimätöntä valvontaa vaan myös suojella urheilijoiden terveyttä ja antaa urheilijoille perehdytystä antidopingsäännöksistä, jotta urheilijat ymmärtäisivät omia oikeuksia ja velvollisuuksia dopingvalvonnassa. Dopingvalvontaa suoritetaan säännöllisesti runkosarja- ja pudotuspelien yhteydessä KHL:n ja Venäjän antidopingtoimikunnan yhteistyönä.tarvitaan parempi lähde
Millennium (albumi)

| Millennium Backstreet Boys |
| --- | --- | --- |

Studioalbumin tiedot
 Äänitetty : syyskuu 1998 – 1. maaliskuuta 1999
 Julkaistu: 18. toukokuuta 1999
 Tuottaja(t): Max Martin, Kristian Lundin, Rami Yacoub
 Tyylilaji: pop
 Levy-yhtiö: Jive
Backstreet Boysin muut julkaisut
| Backstreet Boys (USA) 1997 | Millennium 1999 | For the Fans (EP) 2000 |
Millennium on yhdysvaltalaisen poikabändi Backstreet Boysin vuonna 1999 julkaistu kolmas kansainvälinen albumi ja toinen Yhdysvalloissa julkaistu albumi. Albumi julkaistiin samaan aikaan samassa muodossa sekä Yhdysvalloissa että kansainvälisesti. Se myi kansainvälisesti yhdessä viikossa 2,2 miljoonaa kappaletta sekä platinaa yli 45 maassa. Maailmanlaajuisesti albumia myytiin yli 40 miljoonaa kappaletta.
Tausta

Maailmanlaajuisen ”I Want It That Way” -hitin ansiosta Millennium-albumiin kohdistuneet odotukset olivat erittäin korkealla. 18. toukokuuta 1999, eli päivää ennen albumin julkaisua, Backstreet Boys teki paljon julkisuutta saaneen esiintymisen MTV:n Total Request Livessä. Yli 5000 fania halusi nähdä vilauksen yhtyeestä, mikä pakotti poliisin sulkemaan Times Squaren, jossa Total Request Live nauhoitettiin.
Vastaanotto

Millennium nousi Billboard 200 -listan ensimmäiselle sijalle, jossa se pysyi yli kymmenen viikkoa. Albumi myi 1 134 000 kappaletta julkaisuviikollaan rikkoen samalla monia ennätyksiä. Pelkästään julkaisupäivänä sitä myytiin Yhdysvalloissa lähes puoli miljoonaa kappaletta.
Millenniumista tuli vuoden 1999 eniten myynyt albumi sen myytyä yhteensä 9 445 732 kappaletta. Millennium pysyi Billboard-listalla yhteensä 93 viikkoa, jolloin sitä myytiin Yhdysvalloissa 12 miljoonaa kappaletta, mikä tarkoittaa 13-kertaista platinaa. Joulukuussa 2008 albumi oli Yhdysvaltain neljänneksi myydyin albumi myytyään 12 104 000 kappaletta.
Millennium nousi listoille eri puolilla maailmaa ja oli listaykkösenä Itävallassa, Belgiassa, Kanadassa, Tanskassa, Saksassa, Kreikassa, Hollannissa, Hongkongissa, Islannissa, Intiassa, Indonesiassa, Italiassa, Koreassa, Malesiassa, Meksikossa, Uudessa-Seelannissa, Norjassa, Suomessa, Filippiineillä, Portugalissa, Singaporessa, Espanjassa, Ruotsissa, Sveitsissä, Taiwanissa ja Thaimaassa.
Albumi oli ehdolla yhteensä viidessä kategoriassa Grammy-gaalassa.
Kappaleet

"Larger Than Life" (Max Martin, Kristian Lundin, Brian Littrell) – 5:55
"I Want It That Way" (Max Martin, Andreas Carlsson) – 3:36
"Show Me the Meaning of Being Lonely" (Max Martin, Herbert Crichlow) – 3:57
"It's Gotta Be You" (Max Martin, Robert John "Mutt" Lange) – 2:58
"I Need You Tonight" (Andrew Fromm) – 4:25
"Don't Want You Back" (Max Martin) – 3:30
"Don't Wanna Lose You Now" (Max Martin) – 3:59
"The One" (Max Martin, Brian Littrell) – 3:49
"Back to Your Heart" (Gary Baker, Jason Blume, Kevin Richardson) – 4:24
"Spanish Eyes" (Andrew Fromm, Sandy Linzer) – 3:56
"No One Else Comes Close" (Baker, Perry, Thomas) – 3:45
"The Perfect Fan" (Brian Littrell, Smith) – 4:16
Kappaleet > Muut painokset

Aasian painos Millenniumista sisältää bonuskappaleen "I'll Be There For You" albumin lopussa. Australian ja Japanin painokset lisäsivät kappalelistaan laulun "You Wrote The Book On Love". Taiwanissa muutamia rajoitettuja eriä julkaistiin muiden fanitavaroiden kanssa kokoelmapakkauksissa. Yksi sisälsi Backstreet Boys -hiirimaton, toinen muovisen "CD-soittimen" ja keräilykortteja. Toinen aasialainen rajoitettu erä (mukana Aasian bonuskappale) julkaistiin bonus-CD:n kanssa. CD sisälsi remix-kappaleet lauluista "Larger Than Life" ja "Show Me The Meaning Of Being Lonely". "The Multi-Platinium Edition" julkaistiin myöhemmin (aasialaisen bonuskappaleen kanssa) ja se sisälsi materiaalia albumin kappaleiden musiikkivideoista.
Listasijoitukset > Albumi

| Lista | Listasija |  | Myyntiluvut |
| --- | --- | --- | --- |
| Australian ARIA -albumilista | 2. | 3x platinaa | 210 000 (kappaletta) |
| Ranskan albumilista | 8. |  |  |
| Meksikon albumilista | 1. | 5 x platinaa | 750 000 |
| Ruotsin albumilista | 1. |  |  |
| U.S. Billboard 200 | 1. | 13x platinaa | 13 miljoonaa (kappaletta) |
Listasijoitukset > Singlet

| Vuosi | Single | Lista | Listasija |
| --- | --- | --- | --- |
| 1999 | "I Want It That Way" | The Billboard Hot 100 | 6. |
| 1999 | "I Want It That Way" | Adult Contemporary | 1. |
| 1999 | "I Want It That Way" | UK Singles Chart | 1. |
| 1999 | "Larger Than Life" | The Billboard Hot 100 | 25. |
| 1999 | "Larger Than Life" | UK Singles Chart | 5. |
| 1999 | "Show Me the Meaning of Being Lonely" | The Billboard Hot 100 | 6. |
| 2000 | "Show Me the Meaning of Being Lonely" | UK Singles Chart | 3. |
| 2000 | "The One" | The Billboard Hot 100 | 30. |
| 2000 | "The One" | UK Singles Chart | 8. |
| n k Backstreet Boys |
| --- | --- |
 Nick Carter  Brian Littrell  A. J. McLean  Howie Dorough  Kevin Richardson 
Studioalbumit:  Backstreet Boys  Backstreet's Back  Millennium  Black & Blue  Never Gone  Unbreakable  This Is Us  In a World Like This  DNA  A Very Backstreet Christmas 
EP:t:  The Hits: Chapter One  Playlist: The Very Best of the Backstreet Boys 
Singlet:  ”We've Got It Goin' On”  ”Get Down (You're the One for Me)”  ”Anywhere for You”  ”Quit Playing Games (With My Heart)”  ”As Long As You Love Me”  ”Everybody (Backstreet's Back)”  ”I'll Never Break Your Heart”  ”All I Have To Give”  ”I Want It That Way”  ”Larger Than Life”  ”Show Me The Meaning Of Being Lonely”  ”The One”  ”Shape Of My Heart”  ”The Call”  ”More Than That”  ”Drowning”  ”Incomplete”  ”Just Want You To Know”  ”Crawling Back To You”  ”I Still...”  ”Inconsolable”  ”Helpless When She Smiles”  ”Straight Through My Heart”  ”Bigger”  ”Don't Turn Out the Lights”  ”It's Christmas Time Again”  ”In a World like This”  ”Show 'Em (What You're Made Of)”  ”Don't Go Breaking My Heart”  ”Chances”  ”No Place”  ”Matches” 
Videot / DVD:t:  The Video  Live in Concert  All Acces Video  A Night Out With the Backstreet Boys  Homecoming - Live in Orlando  Around the World  The Hits  Never Gone:The Videos  Unbreakable Tour:Live In UK O2 Arena  This Is Us Japan Tour 2010  In a World Like This Japan Tour 2013  Backstreet Boys: Show 'Em What You're Made Of 
Muuta:  diskografia
Jussu Pöyhönen

| Jussu Pöyhönen> Henkilötiedot |
| --- | --- |
Syntynyt: 12. toukokuuta 1965 (ikä 59) Oulu
Ammatti:  laulaja-lauluntekijä, muusikko, laulunopettaja, musikaalinäyttelijä
Muusikko
Laulukielet:  suomi, englanti
Aktiivisena:  1990–
Tyylilajit:  suomirock, poprock, pop
Soittimet:  laulu, kitara, basso, kosketinsoittimet,
Yhtyeet:   Suurlähettiläät  Bel Vel  Soulmiehet 
Levy-yhtiöt:   EMI Capitol (1991-1992)  Reel Art (1992-1996) Sony Music Finland (1997–1998)  Reel Art (2000) EMI Capitol (2003-2008) Live Nation(2013) 
Aiheesta muualla
Kotisivut
  [ Muokkaa Wikidatassa ] [ ohje ]  
Jussu (Juha) Pöyhönen (s. 12. toukokuuta 1965 Oulu) on suomalainen laulaja, lauluntekijä ja laulunopettaja.
Hänet tunnetaan parhaiten Suurlähettiläät-yhtyeen laulajana ja lauluntekijänä. Yhtyeen esikoislevy Omituisten otusten kerho ilmestyi vuonna 1991. Yhtyeeltä on julkaistu kahdeksan albumia ja kaksi kokoelmalevyä, joista useita on myyty kultalevyn ja yhtä platinalevyn verran. Yhtye palkittiin vuonna 1992 Emma-palkinnolla vuoden tulokkaana. Jussu Pöyhönen on tehnyt soololevyt Jussu (1997) ja Florida (1998).
Suurlähettiläät palasi studioon ja lavoille kolmen vuoden tauon jälkeen vuonna 2000. Vuonna 2011 yhtye päätti lopettaa toiminnan toistaiseksi ja Pöyhönen julkaisi vuonna 2013 arvostelumenestykseksi nousseen englanninkielisen sooloalbumin nimellä Bel Vel. Samaan aikaan hän opiskeli Kööpenhaminassa laulunopetusta ja valmistui vuonna 2015 valtuutetuksi Complete Vocal Technique -opettajaksi.
Jussu Pöyhönen esiintyi vuonna 2013 Samppalinnan kesäteatterissa musikaalissa Five Guys Named Moe  ja vuonna 2018 Turun kaupunginteatterissa Stingin säveltämässä musikaalissa Viimeinen laiva.
Jussu palasi vuonna 2023 suomenkielisen soolomateriaalin pariin viiden singlen ja uuden Pinnalla-albumin muodossa.